
146                                                  DR 31.7.2018                                                                         

 

 

Satu lagi, kalau boleh saya reply kepada Yang Berhormat Tanjong Karang, memang 
mungkin di situ berkali-kali dinyatakan di mana peruntukan hendak keluarkan peruntukan 
kepada sekolah Cina. We are the law makers here, undang-undang boleh ditukar. Benda itu 
boleh kita lakukan kalau benda itu untuk membuat kebaikan. Terima kasih. 

 

[Timbalan Yang di-Pertua (Dato' Mohd Rashid Hasnon) mempengerusikan 
Mesyuarat] 

 

Dato’ Dr. Mohd Khairuddin bin Aman Razali [Kuala Nerus]: Yang Berhormat 
Menteri, sedikit lagi, Yang Berhormat Menteri. Saya hendak berbalik kepada isu peruntukan 
untuk sekolah agama persendirian tadi. Saya ucapkan tahniah atas komitmen yang diberikan 
oleh Yang Berhormat Menteri untuk bantuan terhadap sekolah agama swasta dan 
sebagainya.  

Cuma, mekanisme yang timbul ialah jumlah sekolah dan pelajarnya ramai dan 
tentulah memerlukan amaun yang besar berbanding dengan sekolah yang lain seperti yang 
kita bincang tadi berkaitan dengan sekolah Cina tadi.  

Satu lagi ialah masalah sekolah agama swasta ini, semangat mereka untuk 
mendaftar terutamanya mengambil peperiksaan SPM dengan kementerian sangat besar, 
tetapi kadang-kadang halangan-halangan prasarana menyebabkan mereka terhalang untuk 
mendaftar dengan kementerian. Maka, adakah Menteri boleh memberikan komitmen untuk 
menangani isu ini agar memudahkan sekolah swasta ini yang kebanyakannya adalah sekolah 
agama rakyat untuk mendaftar dengan kementerian dan seterusnya boleh mengambil 
peperiksaan dengan cara yang baik? 

Tan Sri Haji Noh bin Haji Omar [Tanjong Karang]: Sikit. Saya mahu sebut sikit, 
Yang Berhormat Menteri. Saya bersetuju dengan cadangan Yang Berhormat Tangga Batu. 
Kalau hendak berikan bantuan, kita pinda Akta Pendidikan. Saya memang alu-alukan. 
Maksud saya, kalau hendak buat, ikut undang-undang. Kalau tidak ada undang-undang, 
pinda. Ini supaya membolehkan kerajaan berikan bantuan kepada sekolah persendirian Cina. 
Apa yang saya bangkitkan ialah sebab tidak ada akta.  

Tadi Yang Berhormat kata saya dengan Yang Berhormat Ayer Hitam berlainan 
pendapat, tetapi saya mahu beritahu juga Yang Berhormat Menteri, Yang Berhormat Menteri 
dengan Timbalan Menteri juga tidak sependapat.  

Saya hendak beritahu pada 8 Julai, Timbalan Menteri Pendidikan, Puan Teo Nie 
Ching, “UEC tidak perlu dibawakan ke Parlimen untuk dibahaskan dan mahu isu pengiktirafan 
sijil peperiksaan bersama UEC dibuat secepat mungkin sebelum hujung tahun 2018”. Ini 
Timbalan Menteri yang buat kenyataan. Yang Berhormat Menteri jawab lain pula, hendak 
bawa Kabinet dan sebagainya. Yang Berhormat dengan Timbalan Menteri pun tidak 
sehaluan, mahu kata kami pula. 

Dr. Maszlee bin Malik: Okey, merujuk kepada Yang Berhormat Kuala Nerus... 
[Disampuk] Eh, mahu jawab mana dulu? Merujuk kepada Yang Berhormat Kuala Nerus, ya, 
mekanisme seperti mana telah saya sebutkan tadi, kita akan melakukan beberapa intervensi 
terutamanya- ia tidak semestinya peruntukan dana- memberikan latihan-latihan, memberikan 
peluang untuk terlibat kursus-kursus TVET dan sebagainya.  

Berkaitan dengan pendaftaran, kita menggalakkan sekolah-sekolah swasta ini 
berdaftar di bawah kementerian supaya kita boleh berhubung dan juga menyelesaikan 
beberapa isu yang berkaitan.  

Merujuk kepada Yang Berhormat Tangga Batu, soalannya agak tidak berkaitan 
dengan perbincangan ini. Namun, saya ingin jawab berkaitan dengan program di USIM.  

 

 



Satu lagi, kalau boleh saya reply kepada Yang Berhormat Tanjong Karang, memang mungkin di situ berkali-kali dinyatakan di mana peruntukan hendak keluarkan peruntukan kepada sekolah Cina. We are the law makers here, undang-undang boleh ditukar. Benda itu boleh kita lakukan kalau benda itu untuk membuat kebaikan. Terima kasih. [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. Dato' Dr. Mohd Khairuddin bin Aman Razali [Kuala Nerus]: Yang Berhormat Menteri, sedikit lagi, Yang Berhormat Menteri. Saya hendak berbalik kepada isu peruntukan untuk sekolah agama persendirian tadi. Saya ucapkan tahniah atas komitmen yang diberikan oleh Yang Berhormat Menteri untuk bantuan terhadap sekolah agama swasta dan sebagainya. Cuma, mekanisme yang timbul ialah jumlah sekolah dan pelajarnya ramai dan tentulah memerlukan amaun yang besar berbanding dengan sekolah yang lain seperti yang kita bincang tadi berkaitan dengan sekolah Cina tadi. Satu lagi ialah masalah sekolah agama swasta ini, semangat mereka untuk mendaftar terutamanya mengambil peperiksaan SPM dengan kementerian sangat besar, tetapi kadang-kadang halangan-halangan prasarana menyebabkan mereka terhalang untuk mendaftar dengan kementerian. Maka, adakah Menteri boleh memberikan komitmen untuk menangani isu ini agar memudahkan sekolah swasta ini yang kebanyakannya adalah sekolah agama rakyat untuk mendaftar dengan kementerian dan seterusnya boleh mengambil peperiksaan dengan cara yang baik? Tan Sri Haji Noh bin Haji Omar [Tanjong Karang]: Sikit. Saya mahu sebut sikit, Yang Berhormat Menteri. Saya bersetuju dengan cadangan Yang Berhormat Tangga Batu. Kalau hendak berikan bantuan, kita pinda Akta Pendidikan. Saya memang alu-alukan. Maksud saya, kalau hendak buat, ikut undang-undang. Kalau tidak ada undang-undang, pinda. Ini supaya membolehkan kerajaan berikan bantuan kepada sekolah persendirian Cina. Apa yang saya bangkitkan ialah sebab tidak ada akta. Tadi Yang Berhormat kata saya dengan Yang Berhormat Ayer Hitam berlainan pendapat, tetapi saya mahu beritahu juga Yang Berhormat Menteri, Yang Berhormat Menteri dengan Timbalan Menteri juga tidak sependapat. Saya hendak beritahu pada 8 Julai, Timbalan Menteri Pendidikan, Puan Teo Nie Ching, "UEC tidak perlu dibawakan ke Parlimen untuk dibahaskan dan mahu isu pengiktirafan sijil peperiksaan bersama UEC dibuat secepat mungkin sebelum hujung tahun 2018". Ini Timbalan Menteri yang buat kenyataan. Yang Berhormat Menteri jawab lain pula, hendak bawa Kabinet dan sebagainya. Yang Berhormat dengan Timbalan Menteri pun tidak sehaluan, mahu kata kami pula. Dr. Maszlee bin Malik: Okey, merujuk kepada Yang Berhormat Kuala Nerus... [Disampuk] Eh, mahu jawab mana dulu? Merujuk kepada Yang Berhormat Kuala Nerus, ya, mekanisme seperti mana telah saya sebutkan tadi, kita akan melakukan beberapa intervensi terutamanya- ia tidak semestinya peruntukan dana- memberikan latihan-latihan, memberikan peluang untuk terlibat kursus-kursus TVET dan sebagainya. Berkaitan dengan pendaftaran, kita menggalakkan sekolah-sekolah swasta ini berdaftar di bawah kementerian supaya kita boleh berhubung dan juga menyelesaikan beberapa isu yang berkaitan. Merujuk kepada Yang Berhormat Tangga Batu, soalannya agak tidak berkaitan dengan perbincangan ini. Namun, saya ingin jawab berkaitan dengan program di USIM.